

**Ξανά στο βάθρο ο Τζιωρτζής-Συγχαρητήρια από ΚΟΑ**

Στο βάθρο ανέβηκε και στον τρίτο γύρο του Πανευρωπαϊκού Πρωταθλήματος NASCAR ο Βλαδίμηρος Τζιωρτζής, συνεχίζοντας την επιτυχημένη πορεία του στη φετινή διοργάνωση.

Στην πρώτη κούρσα του στη Βαλελούνγκα της Ρώμης το Σάββατο 9 Ιουλίου, ο Κύπριος οδηγός ήταν δεύτερος, ανέβηκε έτσι στο βάθρο για πέμπτη φορά φέτος, καθώς είχε τερματίσει στην πρώτη τριάδα και στις προηγούμενες τέσσερις κούρσες. Την Κυριακή 10 Ιουλίου τον πρόδωσε ο κινητήρας του και εγκατέλειψε. Μετά από έξι κούρσες παραμένει στην τρίτη θέση της βαθμολογίας. Ο επόμενος αγώνας για τον Βλαδίμηρο Τζιωρτζή είναι τον Σεπτέμβριο.

Ο Κυπριακός Οργανισμός Αθλητισμού συγχαίρει τον Κύπριο οδηγό, τον οποίο θα συνεχίσει να στηρίζει, για τη νέα του διάκρισή και του εύχεται καλή επιτυχία και στη συνέχεια της διοργάνωσης.